****وړیا قانوني مرسته****

تاسو د وړیا قانوني مرستې حق لرۍ.د دغې مرستې بنسټونه داسې لاندې دي:

* د پرېکړې پر وړاندې، چې تاسو ترې خوښ نه یاست، اعتراض ولیکۍ؛
* د استئناف په چلند کې استازیتوب درکول کېږي.

که تاسو نه مدافع وکیل نه قانوني مشاور لرۍ، نو وړیا قانوني مرسته تر لاسه کولای شۍ. که پرېکړه د تاسو له نړیوالې ساتنې څخه په سلبولو پورې اړه لري، نو دې د عوایدو معیارونه ډکه کړۍ، چې د ټولنیزې مرستې په مقرراتو کې ټاکل شوي دي، یا هم د تاسو عائد باید د عوایدو د معیارونو له ۱۰۰ په سل لوړ نه وي، چې د ټولنیزې مرستې د ۲۰۰۴ م لمریز کال د مارچ میاشتې په ۱۲ مه صادر شیوو مقرراتو په (۸) مه ماده ټاکل شوي دي.

د وړیا قانوني مرستې د تر لاسه کولو لپاره وکالت باید په تحريري ډول وړاندې شي. یو مدافع وکیل، قانوني مشاور یا ه‍غه څوک، چې نه مدافع وکیل نه قانوني مشاور دۍ مګر په یوه غیر حکومتي سازمان کې په کار ګومارل شوی دۍ او هغه سازمان د وړیا قانوني مرسته چمتو کولو واک لري، مرسته چمتو کوي.

لا نور معلومات، **لکه د سازمانونو، مدافع وکیلانو او قانوني مشاورانو لړ**، چې په وریا قانوني مرسته چمتو کولو بوخت دي، دلته موندلای شۍ: <https://www.gov.pl/web/udsc/bezplatna-pomoc-prawna>

**په ارادي ستنېدو کې مرسته**

**څوک کولای شي له مرستې ګټه واخلي**

که تاسو خپل اصلي هېواد ته یا نور هېواد ته ستنېدل غواړۍ، چې ورته د ننوتلو حق لرۍ، کولای شۍ د دې لپاره د پولنډ د حکومت له مرستې کټه واخلۍ. که ستاسو د نړیواله ساتنه بخښلو پورې اړه لرونکی چلند د لاندې راغلو پرېکړو د یو یې په مټ پای ته رسولی وي:

* د چلند لغوه کولو د پرېکړې له لاره
* د کډوال حیثیت او د فرعي ساتنې غوښتنلیک ردولو د پرېکړې له لاره،
* د داسې بیانیې له لارې، چې غوښتنلیک نه شي منل کېدای،

او هم که ستاسو د نړیواله ساتنه بخښلو غوښتنلیک د یو رسمي لامل له کبله له تر غور لاندې نیولو پرته پرېښودل شوی وي، نو تاسو کولای شۍ په ارادي ستنېدو کې د مرستې غوښتنلیک وړاندې کړۍ.

**دغه، چې د مرستې په چوکاټ کې شاملېږي**

په ارادي ستنېدو کې مرسته لاندې لګښتونه تادیه کول شاملوي:

* د سفر لګښتونه؛
* د سفر سند او اجازه او هم اړینې ویزې په تر لاسه کولو پورې اړونده اداري لګښتونه؛
* له سفر مخکې او د سفر په ترڅ کې په ډوډۍ پورې اړونده لګښتونه (مګر داسې حالت، چې د دفتر مشر یې د ټولنیزې مرستې په چوکاټ کې تادیه وکړي)؛
* له سفر مخکې د استوګنې پورې اړونده لګښتونه ؛(مګر داسې حالت، چې د دفتر مشر یې د ټولنیزې مرستې په چوکاټ کې تادیه وکړي)
* په طبي مرستې پورې اړونده لګښتونه (مګر داسې حالت، چې د دفتر مشر یې د ټولنیزې مرستې په چوکاټ کې تادیه وکړي)؛
* د اړخ له خوا، چې د بنستټیزو دندو یې د ارادي ساتنېدو چمتو کونه ده، د ارادي ستنېدو چمتو کولو لګښتونه
* نور لګښتونه، چې په خوندي او بشردوستانه ډول په ستانېدلو پورې اړونده دي.

له داسې تادیه شوې مرستې کټه په ۲ کالو کې یو ځل اخیستلای شۍ. د انساني قاچاق قربانيان او بې سرپرسته نابالغ کسان له دې نه ډېر کولای شي له دې مرستې ګټه واخلي.

**د مرتسې غوښتنلیک څنګه وړاندې کېږي**

**د پولې ساتونکو سر قوماندان** د ارادي ستنېدو د چمتو کولو مسؤول دۍ. که تاسو لاندې پرېکړه تر لاسه کړې:

* د چلند لغوه کولو په هکله یا
* د کډوال حیثیت او د فرعي ساتنې غوښتنلیک ردولو په هکله

او د ټولنیزې مرستې او د طبي پاملرنې ګټه اخلۍ، چې د دفتر مشر له خوا چمتو کېږي، نو د ارادي ستنېدو د مرستې درکولو غوښتنلیک **د بهرنانو د چارو د دفتر د مشر په منځګړیتوب** وړاندې وکړۍ. لاسلیک شوی غوښتنلیک د بهرنیانو د چارو د دفتر د ټولنیزې مرستې د څانګې پتې ته ولېږۍ (د پوسته خانې یا د e-PUAP [‌اې پوؤاپ] رسمي صندوق له لارې) یا شخصاً د بهرنیانو لپاره په مرکز کې وړاندې وکړۍ، چې د نړیواله ساتنه بخښلو غوښتنه یې کړې ده، یا هم د وړاندې کولو لپاره په دفتر کې، د کار کولو په ساعتونو کې، یې وړاندې وکړۍ، چې په Taborowa [ټابوروفه] سړک په Warszawa [فارشافه یا وارسا] پروت دۍ.

په هر بل حالت کې دې د ارادي ستنېدو د مرسته چمتو کولول غوښتنلیک د پولې ساتونکو د یوون قوماندان ته یا د پولې ساتونکو د تاڼې قوماندان ته وړاندې شي، چې ستاسو په استوګنځی کې واکمن دۍ.

**د غوښتنلیک وړاندې کولو لپاره وختونه**

غوښتنلیک دې د لاندې راغلي مهال له حخې وړاندې شي:

* له دې ورځې راهیسې په **۵ ورځو** کې، چې **د چلند لغوه کولو پرېکرې** پکې نهایي شوه؛
* له دې ورځې راهیسې په **۵ ورځو** کې، چې **د نړیواله ساتنه بخښلو غوښتنلیک له تر غور لاندې نیولو پرته د پرېښودلو په اړه ابلاغیه** ورسول شوه.
* که تاسو **د کډوال حیثیت او د نړیواله ساتنه بخښلو د ردولو یا د غوښتنلیک منلو د ناوړتیا پرېکړه** مو تر لاسه وکړه، نو د ارادي ستنېدو لپاره د ۳۰ ورځو نهایي مودې له پای ته رسېدلو مخکې په ۷ ورځو کې.

**په زړه ولرۍ!** که تاسو غوښتنلیک مو په نهایي موده کې وړاندې ونه کړۍ، نو د پولې ساتونکو سر قوماندان یې له تر غور نیولو پرته پرېږدي.